ગૂગલ એન્ડ્રોઇડ યૂઝર્સ માટે આ નવી એસએમએસ એપમાં વ્હોટ્સએપ જેવા ઘણા ફીચર ઉપલબ્ધ છે. આ એપમાં રીડ રિસીપ્ટનું ફિચર હશે. જેવી રીતે વ્હોટ્સએપ પર મેસેજ વાંચ્યા બાદ બ્લૂ ટિક દેખાય છે. એવી જ રીતે, આ એપ પર પણ મેસેજ વાંચવામાં આવ્યો છે કે કેમ તેની માહિતી સામેવાળાને મળી જશે. હવે એન્ડ્રોઇડ યુઝર ગ્રૂપ બનાવીને પણ ચેટ કરી શકશે. એટલું જ નહિ, મેસેજમાં હાઈ રેજોલ્યુશનનો ફોટો, વીડિયો અને જીઆઈએફ ઇમેજ પણ મોકવામાં આવશે. આ એપમાં ટાઇપિંગ ઇન્ડિકેટરની સુવિધા પણ છે. એટલે કે જ્યારે કોઈ યૂઝર મેસેજ ટાઇપ કરશે ત્યારે તે સામેવાળા યુઝરને તેનો ખ્યાલ આવી જશે.